Γεγονότα Δεκεμβρίου 2019

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Δεκέμβριο του 2019, συνοδευόμενα από τις πηγές μέσω των οποίων μεταδόθηκαν. 

## 1 Δεκεμβρίου
;Πόλεμος και επιθέσεις
*Σε ανταλλαγή πυροβολισμών ανάμεσα σε αστυνομικούς και σε ενόπλους των καρτέλ των ναρκωτικών στη Βίλλα Ουνιόν της Κοαουίλα του Μεξικού σκοτώνονται τουλάχιστον 21 άτομα. (Reuters)
*Ένοπλοι ανοίγουν πυρ σε ναό του χωριού Φουτουρί στην Μπουρκίνα Φάσο σκοτώνοντας 14 Χριστιανούς και τραυματίζοντας δεκάδες άλλα άτομα. (Reuters)

;Καταστροφές και δυστυχήματα
*Σε δυστύχημα με λεωφορείο στην βορειοδυτική Τυνησία σκοτώνονται τουλάχιστον 24 νεαροί ενήλικες και άλλοι 18 τραυματίζονται. Το δυστύχημα συμβαίνει στην ορεινή περιοχή Άιν Νταχάμ, όταν το όχημα προσέκρουσε σε σιδερένια μπάρα και στη συνέχεια έκανε βουτιά σε χαράδρα. (skai.gr με πληροφορίες ΑΜΠΕ)
* Σε άλλο δυστύχημα με λεωφορείο στη Ρωσική Άπω Ανατολή σκοτώνονται 19 άτομα από την πτώση λεωφορείου μέσα σε ποταμό. (Reuters)
*Τρία άτομα σκοτώνονται από τη συντριβή αεροπλάνου στο Σαν Αντόνιο του Τέξας στις Ηνωμένες Πολιτείες. (CNN)

;Υγεία
*Παγκόσμια Ημέρα κατά του AIDS
**Εορτάζεται παγκοσμίως η ημέρα κατά του AIDS. Επιστρέφει στο Σαν Φρανσίσκο το μνημείο AIDS Quilt . (''The Independent'') (''The New York Times'')

## 2 Δεκεμβρίου
;Οικονομία και επιχειρήσεις
*Η Ρωσία και η Κίνα εγκαινιάζουν τον κοινό αγωγό αερίου Δύναμη της Σιβηρίας. (''The Seattle Times'')

;Καταστροφές και δυστυχήματα
*Από πυρκαγιά σε αγρό στην Ιορδανία πέθαναν 13 Πακιστανοί υπήκοοι, μεταξύ των οποίων 8 παιδιά και 4 γυναίκες, ενώ άλλοι τρεις τραυματίζονται. (BBC)

;Υγεία 
*Στους 53 ανέρχεται ο αριθμός των νεκρών από την επιδημία ιλαράς στη Σαμόα. Οι αρχές ακυρώνουν τις χριστουγεννιάτικες εκδηλώσεις εξαιτίας φόβων για εξάπλωση της επιδημίας και ζητούν από τον κόσμο να σεβαστεί την απαγόρευση κυκλοφορίας.  (RNZ) (Stuff.co.nz) (RNZ<sub>2</sub>)

;Νόμος και έγκλημα
*Ένα 12χρονο αγόρι πέθανε και άλλα 5 άτομα τραυματίστηκαν όταν παρασύρονται από ασυνείδητο οδηγό, ο οποίος στη συνέχεια εγκαταλείπει τα θύματα κοντά σε σχολείο του Λάουτον, στο Έσσεξ του Ηνωμένου Βασίλειου. (BBC)

;Περιβάλλον
* Ο τυφώνας Καμμούρι χτυπά τις Φιλιππίνες και αναγκάζει 200.000 ανθρώπους να εγκαταλείψουν τις εστίες τους, χωρίς όμως να υπάρξουν αναφορές για τραυματίες ή σοβαρές καταστροφές.  (newsbeast.gr)
* Το Συνέδριο των Ηνωμένων Εθνών για την Κλιματική Αλλαγή πραγματοποιείται στην Μαδρίτη της Ισπανίας από τις 2-13 Δεκεμβρίου 2019 μετά την ανακοίνωση του Χιλιανού προέδρου Σεμπαστιάν Πινιέρα ότι η χώρα του δεν θα μπορούσε να διοργανώσει αυτό το συνέδριο εξαιτίας των πολιτικών αναταραχών στην χώρα.(Lifo)

## 3 Δεκεμβρίου
;Δυστυχήματα και καταστροφές
*Από έκρηξη σε εργοστάσιο κεραμικών στην πρωτεύουσα Χαρτούμ του Σουδάν, σκοτώνονται τουλάχιστον 16 άτομα και δεκάδες άλλων τραυματίζονται, σύμφωνα με την Σουδανική Ένωση Επαγγελματιών.(Gulf News)

;Επιστήμη και τεχνολογία
*Γερμανοί αστρονόμοι ανακάλυψαν τη μεγαλύτερη κεντρική μαύρη τρύπα που έχει βρεθεί ποτέ σε έναν γαλαξία και σε απόσταση 700 εκατομμυρίων ετών φωτός, με μάζα γύρω στις 40 δισεκατομμύρια φορές μεγαλύτερη από τον Ήλιο. (skai.gr, με πληροφορίες ΑΠΕ)

;Νόμος και έγκλημα
*Το Ομοσπονδιακό Ανώτατο Δικαστήριο της Ελβετίας επικυρώνει την απόφαση του 2018 με την οποία οι Τίγρεις για την Απελευθέρωση των Ταμίλ-Ιλάμ δεν αποτελεί εγκληματική οργάνωση. Σύμφωνα με το σκεπτικό της απόφασης του δικαστηρίου, ακόμα κι αν διέπραξαν τρομοκρατικές επιθέσεις, ο πρωταρχικός στόχος των Τίγρεων Ταμίλ στον εμφύλιο πόλεμο της Σρι Λάνκα ήταν να αναγνωριστούν ως μια ανεξάρτητη εθνική κοινότητα. (swissinfo.com)

;Πολιτική και εκλογές
*Πολιτική της Φινλανδίας:
**Ο Πρόεδρος της Φινλανδίας Σάουλι Νιινίστο κάνει αποδεκτή την παραίτηση του πρωθυπουργού Άντι Ρίνε. (euobserver.com)

;Διεθνείς σχέσεις
*Νέος γενικός διευθυντής της IAEA αναλαμβάνει ο Αργεντινός Ραφαέλ Γκρόσι.(IAEA)

## 4 Δεκεμβρίου
;Πόλεμος και επιθέσεις
*Ο Ιάπωνας γιατρός Τετσού Νακαμούρα και πέντε Αφγανοί σκοτώνονται σε επίθεση στο όχημά τους στην Τζαλαλαμπάντ της επαρχίας Νανγκαρχάρ. (BBC) (Euronews)

;Καταστροφές και δυστυχήματα
*Από ανατροπή βάρκας που μεταφέρει πρόσφυγες κοντά στην Νουαντιμπού στις ακτές της Μαυριτανίας πεθαίνουν 58 άνθρωποι σε μια από τις χειρότερες ναυτικές τραγωδίες με πρόσφυγες το τρέχον έτος. Η βάρκα είχε ξεκινήσει από την Γκάμπια στις 27 Νοεμβρίου 2019. Κατευθυνόταν προς τις Κανάριες Νήσους όταν προσέγγιζε τις μαυριτανικές ακτές με σκοπό να ανεφοδιαστεί σε καύσιμα και τροφές. Στο πλεούμενο επέβαιναν μεταξύ 150–180 ατόμων όταν ανετράπη, τα περισσότερα από τα οποία ήταν μεταξύ 20 και 30 ετών. (The Guardian)
* Από έκρηξη αερίου στην πόλη Στσιρκ (Szczyrk) της Πολωνίας καταρρέει ένα τριώροφο κτήριο, σκοτώνοντας οκτώ άτομα. (tvn24.pl)

## 5 Δεκεμβρίου
;Δυστυχήματα και καταστροφές
* Από κατολίσθηση εδάφους στο Μπουρούντι σκοτώνονται τουλάχιστον 38 άτομα. (news24.com) 

;Πολιτική και εκλογές
* Η πρόεδρος της Βουλής των Αντιπροσώπων Νάνσι Πελόζι ζητά από την νομική υπηρεσία του Λευκού Οίκου στις ΗΠΑ να ξεκινήσει την συγγραφή των άρθρων αναφορικά με την έρευνα κατά του προέδρου Ντόναλντ Τραμπ.(''The New York Times'')

;Διεθνείς σχέσεις
*Η Βοσνία και Ερζεγοβίνη αναλαμβάνει τον πλήρη έλεγχο του εναέριου χώρου της για πρώτη φορά από τη λήξη του Πολέμου της Βοσνίας. Ο εναέριος χώρος της Βοσνίας τελούσε υπό τον έλεγχο του NATO μεταξύ των ετών 1995 και 2003, και έπειτα υπό τον κοινό έλεγχο της Σερβίας και της Κροατίας μέχρι την σημερινή ανακοίνωση. (Reuters)

## 6 Δεκεμβρίου
;Πόλεμος και επιθέσεις
*Ένοπλοι ανοίγουν πυρ εναντίον διαδηλωτών στη Βαγδάτη, σκοτώνοντας πάνω από 19 και τραυματίζοντας γύρω στα 70 άτομα. Ανάμεσα στους νεκρούς βρίσκονται και τρεις ιρακινοί αστυνομικοί. Τα θύματα είτε πυροβολήθηκαν είτε μαχαιρώθηκαν. (AP) (Telegraph) (Al Jazeera)
*Τουλάχιστον 10 άτομα - μεταξύ των οποίων και 7 αξιωματικοί της αστυνομίας- σκοτώνονται όταν ένοπλοι στήνουν ενέδρα σε λεωφορείο στο Κότουλο της Κένυα. Η οργάνωση Αλ Σεμπάμπ αναλαμβάνει την ευθύνη για την επίθεση. (Reuters) (Al Jazeera)
*Ένοπλος σκοτώνει τρία άτομα και τραυματίζει άλλα οκτώ στον Αεροναυτικό Σταθμό Πενσακόλα της Φλόριντα των ΗΠΑ. Εν συνεχεία ο δράστης σκοτώνεται από τα πυρά της αστυνομίας. (''Pensacola News Journal'')
*Σε δύο επιθέσεις ισλαμιστών σκοτώνονται 17 πολίτες στην ανατολική Λαϊκή Δημοκρατία του Κονγκό. (Reuters)

;Καταστροφές και δυστυχήματα
*Από έκρηξη αερίου και τη φωτιά που επακολουθεί σε πολυκατοικία στο Πρεσόφ της Σλοβακίας σκοτώνονται τουλάχιστον επτά άνθρωποι και δεκάδες τραυματίζονται. (''Deutsche Welle'') (''The New York Times'')

;Πολιτική και εκλογές
*Γενικές εκλογές της Δομινίκας (2019)
**Οι πολίτες στη Δομινίκα  προσέρχονται στις κάλπες για να εκλέξουν τα μέλη της Συνέλευσης. Το κυβερνών Εργατικό Κόμμα της Δομινίκας λαμβάνει τις περισσότερες ψήφους και παραμένει στην εξουσία. (Dominica News Online)

## 7 Δεκεμβρίου
;Καταστροφές και δυστυχήματα
*Ξηρασία χωρίς προηγούμενο - θεωρούμενη και η χειρότερη των τελευταίων 100 ετών - πλήττει τη Ζιμπάμπουε, με αποτέλεσμα οι Καταρράκτες της Βικτόρια στον ποταμό Ζαμβέζη σχεδόν να σταματήσουν να κυλούν. (''The Guardian'')
*Από τη σύγκρουση λεωφορείου με φορτηγό στο Μιλάνο της Ιταλίας σκοτώνεται μία γυναίκα και τραυματίζονται άλλα 18 άτομα. (Ansa)

## 8 Δεκεμβρίου
;Πόλεμος και επιθέσεις
*Ο πρωθυπουργός Αμπντάλα Χάμντοκ αναφέρει ότι η κυβέρνηση μείωσε τον αριθμό των ενόπλων δυνάμεων του Σουδάν στην Υεμένη από 15.000 σε 5.000.  (Reuters) 

;Καταστροφές και δυστυχήματα
*Από πυρκαγιά σε εργοστάσιο του Δελχί στην Ινδία σκοτώνονται 43 εργάτες. (BBC)

;Νόμος και έγκλημα
*Το αρμόδιο υπουργείο της Σαουδικής Αραβίας ανακοινώνει ότι προαιρετικά θα καταργηθεί ο διαχωρισμός στις εισόδους αντρών και γυναικών στα εστιατόρια της χώρας. (Al Jazeera)

;Πολιτική και εκλογές
*Γενικές εκλογές του Αγίου Μαρίνου (2019)
**Οι πολίτες στον Άγιο Μαρίνο καλούνται στις κάλπες για την εκλογή των 60 μελών του Μεγάλου και Γενικού Συμβουλίου. Για πρώτη φορά η εκλογή θα γίνει σε δύο γύρους. (''Il Resto del Carlino'')
*Πολιτική της Φιλανδίας
**Το Σοσιαλδημοκρατικό Κόμμα της Φιλανδίας επιλέγει την υπουργό Μεταφορών και Επικοινωνιών Σάνα Μαρίν στο αξίωμα της πρωθυπουργού, έπειτα από την παραίτηση του Άντι Ρίνε. Αν επιβεβαιωθεί ο διορισμός της θα γίνει η νεότερη σε ηλικία πρωθυπουργός στη χώρα και το νεότερο εν ενεργεία πρόσωπο - αρχηγός κυβέρνησης στον κόσμο σε ηλικία 34 ετών. (Reuters) 

## 9 Δεκεμβρίου
;Πόλεμος και επιθέσεις
*Εμφύλιος πόλεμος της Συρίας
**Το ρωσικό υπουργείο Άμυνας ανακοινώνει ότι ο ρωσικός στρατός εισήλθε στην πόλη Ράκα. (Asharq Al-Awsat) 

;Καταστροφές και δυστυχήματα
*Το ηφαίστειο Γουάκααρι / Γουάιτ Άιλαντ της Νέας Ζηλανδίας ενεργοποιείται με πληροφορίες να κάνουν λόγο για τουλάχιστον πέντε νεκρούς και έναν αριθμό τραυματιών ή αγνοουμένων. Κατά την έκρηξη βρίσκονταν στην περιοχή περί τους 50 τουρίστες, σύμφωνα με την πρωθυπουργό Γιασίντα Άρντερν. (CNN)
*Εξαφανίζεται ένα αεροσκάφος τύπου C-130 Hercules της Πολεμικής Αεροπορίας της Χιλής με 38 επιβάτες και πλήρωμα. Το αεροσκάφος είχε προορισμό την βάση του προέδρου Εδουάρδο Φρέι Μοντάλβα στην Ανταρκτική. (BBC)

;Διεθνείς σχέσεις
*Πόλεμος στο Ντόνμπας, Ρωσο-Ουκρανικές σχέσεις
**Στο Παρίσι συναντώνται για ειρηνευτικές συνομιλίες μεταξύ Ρωσίας και Ουκρανίας οι Βολοντίμιρ Ζελένσκι, Βλαντίμιρ Πούτιν, Εμανουέλ Μακρόν και Άνγκελα Μέρκελ στην πρώτη τους συνάντηση από το 2016. 
(Reuters)
**Σημειώνεται πρόοδος στις συνομιλίες, με τη Ρωσία και την Ουκρανία να συμφωνούν στην εφαρμογή κατάπαυσης του πυρός στο Ντόνμπας ως το τέλος του 2019. (BBC)

;Νόμος και έγκλημα
*Ο Βρετανός κατά συρροή βιαστής Τζόζεφ ΜακΚαν καταδικάζεται 33 φορές σε ισόβια από δικαστήριο στο Λονδίνο, κατηγορούμενος για 37 κατηγορίες: για βιασμό, σεξουαλική επίθεση, απαγωγή και παράνομη κατακράτηση, με την ηλικία των θυμάτων του να κυμαίνεται από 11 σε 71 χρόνια.(Sky)

;Αθλητισμός
*Ο Παγκόσμιος Οργανισμός Κατά του Αναβολισμού τιμωρεί με αποκλεισμό τη Ρωσία από κάθε μεγάλη διεθνή οργάνωση του αθλητισμού, όπως τους Θερινούς Ολυμπιακούς Αγώνες του 2020, τους Χειμερινούς Ολυμπιακούς Αγώνες του 2022 , το Παγκόσμιο Κύπελλο Ποδοσφαίρου 2022 και πιθανότατα τους Θερινούς Ολυμπιακούς Αγώνες του 2024,  για τα επόμενα τέσσερα χρόνια. Οι Ρώσοι αθλητές και αθλήτριες που θέλουν να συναγωνιστούν θα μπορούν να το κάνουν μόνο ως μέρος μιας "ουδέτερης ομάδας". Η Ρωσία έχει προθεσμία τριών εβδομάδων να ασκήσει έφεση κατά της απόφασης στο αθλητικό εφετείο. (CNN) (United News India)

## 10 Δεκεμβρίου
;Πόλεμος και επιθέσεις
*Εμφύλιος πόλεμος της Σομαλίας
**Κοντά στο προεδρικό μέγαρο Villa Somalia της Μογκαντίσου, πέντε ένοπλοι της οργάνωσης Αλ Σεμπάμπ επιτίθενται σε ξενοδοχείο και ακολουθεί ανταλλαγή πυροβολισμών με απολογισμό τρεις πολίτες, δύο στρατιώτες της Σομαλίας νεκρούς, όπως επίσης και όλους τους δράστες. (CBS17) 
*Έξι άτομα σκοτώνονται , μεταξύ των οποίων και οι δύο δράστες, σε επίθεση που σημειώνεται σε μπακάλικο στο Τζέρσεϊ Σίτι του Νιου Τζέρσεϊ των ΗΠΑ. Η επίθεση ονομάζεται επίσημα αντιεβραϊκή και περιστατικό εσωτερικής τρομοκρατίας. (Fox News)

;Νόμος και έγκλημα
*Ένοπλος ανοίγει πυρ σε αίθουσα αναμονής νοσοκομείου στην πόλη Οστράβα της Τσεχίας, σκοτώνοντας επτά άτομα προτού διαφύγει, και στη συνέχεια αυτοκτονεί με το δικό του όπλο. (Reuters)

;Πολιτική και εκλογές
*Ο Αλμπέρτο Φερνάντες ορκίζεται Πρόεδρος της Αργεντινής και η Κριστίνα Φερνάντες ντε Κίρχνερ αντιπρόεδρος.(Reuters) 

## 11 Δεκεμβρίου
;Πόλεμος και επιθέσεις
* Είκοσι ισλαμιστές που σχεδίαζαν τρομοκρατικές επιθέσεις συλλαμβάνονται από την αστυνομία στη Δανία. Στη διάρκεια των εφόδων βρέθηκαν εκρηκτικά υλικά και βόμβες. (The Guardian)
*Τουλάχιστον 71 άτομα σκοτώνονται μετά την έφοδο τρομοκρατών, υπόπτων μελών του Ισλαμικού Κράτους στη Μείζονα Σαχάρα,  σε στρατιωτική βάση της πόλης Ινάτ στον Νίγηρα. (BBC) (Reuters)
*Στη διάρκεια διαδήλωσης δικηγόρων έξω από το Καρδιολογικό Ινστιτούτο Παντζάμπ στη Λαχόρη του Πακιστάν σκοτώνονται τουλάχιστον τρεις ασθενείς και τραυματίζονται αρκετά άλλα άτομα. (Dawn) (Pakistan Today)

;Οικονομία
*Αρχίζουν στο χρηματιστήριο του Ριάντ να εμφανίζονται οι μετοχές της Saudi Aramco και η τιμή τους κλείνει στο υψηλό του 10% πάνω από την αρχική δημόσια προσφορά. Η αξία της εταιρείας αυξάνεται στο 1,88 τρισ. καθιστώντας την πιο ακριβή εταιρεία σε δημόσιες εμπορικές (χρηματιστηριακές) συναλλαγές στον κόσμο. (Reuters)

;Νόμος και έγκλημα
*Η Rajya Sabha της Ινδίας αποφασίζει με ψήφους 125 προς 105 να εγκρίνει την τροποποίηση ενός αμφιλεγόμενου νομοσχεδίου που αφορά τον νόμο της ινδικής εθνικότητας, με βάση τον οποίο θα δοθεί η ινδική υπηκοότητα σε θρησκευτικές μειονότητες από το Μπανγκλαντές, το Πακιστάν και το Αφγανιστάν. Από το νομοσχέδιο εξαιρούνται οι Μουσουλμάνοι, με τους επικριτές του να κάνουν λόγο για διακρίσεις και παραβίαση του κοσμικού χαρακτήρα του συντάγματος. Μαζικές διαδηλώσεις διαμαρτυρίας ξεσπούν στο κρατίδιο Ασάμ. (BBC)

;Πολιτική και εκλογές
*Δημοψήφισμα ανεξαρτησίας στο Μπουγκαινβίλ (2019)
**Οι ψηφοφόροι στην Μπουγκαινβίλ υπερψηφίζουν με ποσοστό 98% την πρόταση για ανεξαρτησία από την Παπούα Νέα Γουινέα, σύμφωνα με τα τελικά αποτελέσματα του δημοψηφίσματος που διεξήχθη από τις 23 Νοεμβρίου ως τις 7 Δεκεμβρίου. Ωστόσο, την τελική απόφαση για εφαρμογή ή μη του αποτελέσματος θα έχει η κυβέρνηση της Παπούα Νέας Γουινέας. (BBC)

## 12 Δεκεμβρίου
;Πόλεμος και επιθέσεις
*Σε βομβιστική επίθεση αυτοκτονίας στην πόλη Σαμάρα του Ιράκ σκοτώνονται επτά παραστρατιωτικοί του ιρακινού στρατού και τραυματίζονται άλλοι τρεις. (Reuters)

;Διεθνείς σχέσεις
*Ο πρώην πρόεδρος της Βολιβίας Έβο Μοράλες φτάνει αεροπορικώς στην Αργεντινή έπειτα από την παραχώρηση ασύλου. Ο Αργεντίνος υπουργός Εξωτερικών Φελίπε Σολά δηλώνει ότι ο Μοράλες θα αποκτήσει καθεστώς πρόσφυγα. (Reuters)

;Πολιτική και εκλογές
*Γενικές εκλογές του Ηνωμένου Βασιλείου (2019):
**Διεξάγονται γενικές εκλογές στο Ηνωμένο Βασίλειο για την πλήρωση των 650 εδρών στην Βουλή των Κοινοτήτων. Το Συντηρητικό Κόμμα κερδίζει μεγάλη νίκη, επιβεβαιώνοντας τις δημοσκοπήσεις έξω από τα εκλογικά τμήματα. (''The Guardian'')
**Την παραίτησή του προαναγγέλλει ο αρχηγός του Εργατικού Κόμματος Τζέρεμι Κόρμπιν μετά την ήττα του κόμματός του στις γενικές εκλογές. (''The Telegraph'')
*Αλγερινές προεδρικές εκλογές (2019)
**Καθώς διεξάγεται η ψηφοφορία για τις προεδρικές εκλογές στην Αλγερία, χιλιάδες διαδηλωτών διαμαρτύρονται για τις συνθήκες διεξαγωγής. Καθώς και οι πέντε υποψήφιοι έχουν δεσμούς με τον ανατραπέντα πρόεδρο Αμπντελαζίζ Μπουτεφλίκα, οι διαδηλωτές καλούν τον στρατό να σταματήσει να αναμιγνύεται στην πολιτική ζωή. (Al Jazeera)
*Ισραηλινές βουλευτικές εκλογές (2020)
**Το Κοινοβούλιο του Ισραήλ αποφασίζει να αυτοδιαλυθεί και προκηρύσσει τις τρίτες εκλογές σε διάστημα ενός χρόνου, για τις 2 Μαρτίου 2020, κάτι χωρίς προηγούμενο στην ισραηλινή πολιτική ιστορία. (''The Jerusalem Post'')
*Στη Χιλή η Βουλή καταψηφίζει την πρόταση να ξεκινήσει η διαδικασία για την καθαίρεση του προέδρου Σεμπαστιάν Πινιέρα με 79 ψήφους κατά της καθαίρεσης και 73  υπέρ. Η διαδικασία ξεκίνησε λόγω των καταγγελιών για εκτεταμένες παραβιάσεις των δικαιωμάτων σε βάρος των διαδηλωτών. (Al Jazeera)

## 13 Δεκεμβρίου
;Οικονομία και επιχειρήσεις
*Η Κίνα και οι ΗΠΑ υποχωρούν από κοινού στον εμπορικό μεταξύ τους πόλεμο και αποφασίζουν να μην επιβάλλουν δασμούς στις 15 Δεκεμβρίου η μία εναντίον της άλλης. Η Κίνα αναφέρει ότι "θα αγοράσει περισσότερα αμερικανικά γεωργικά προϊόντα υψηλής ποιότητας" ενώ οι ΗΠΑ ότι θα μειώσουν στο μισό το σημερινό ποσοστό (15%) των δασμών.(''The Guardian'')

;Νόμος και έγκλημα
*Το Γραφείο του Ύπατου Αρμοστή των Ηνωμένων Εθνών για τα Ανθρώπινα Δικαιώματα δημοσιοποιεί έκθεση στην οποία επιβεβαιώνεται η ύπαρξη σκληρών και επαναλαμβανόμενων παραβιάσεων των ανθρωπίνων δικαιωμάτων στη Χιλή, συμπεριλαμβανομένης της χρήσης βίας, αυθαίρετων συλλήψεων, βασανιστηρίων και σεξουαλικής βίας. (Cooperativa)

;Πολιτική και εκλογές
*Η Δικαστική Επιτροπή της Βουλής των Αντιπροσώπων αποφασίζει να εγκρίνει δύο άρθρα για καθαίρεση του προέδρου των ΗΠΑ Ντόναλντ Τραμπ. Η Βουλή θα πραγματοποιήσει δύο ψηφοφορίες, μία για καθεμιά κατηγορία. (ABC News)
*Αλγερινές προεδρικές εκλογές (2019)
**Ο Αμπντελματζίντ Τεμπούν, πρώην πρωθυπουργός, εκλέγεται από τον 1ο γύρο, με ποσοστό 58%, Πρόεδρος της Αλγερίας. (NPR)

## 14 Δεκεμβρίου
;Πόλεμος και επιθέσεις
*Σε επίθεση που σημειώνεται στην επαρχία Καραμπάγκ του Αφγανιστάν σκοτώνονται 25 μέλη των ενόπλων δυνάμεων της χώρας. Δράστες είναι επτά Ταλιμπάν. (VOA News)

;Υγεία και περιβάλλον
*Η κυβέρνηση της Σαμόα παρατείνει την κατάσταση έκτακτης ανάγκης ως τις 29 Δεκεμβρίου λόγω της επιδημίας ιλαράς, από την οποία έχον πεθάνει ως τώρα 72 άτομα και έχουν καταγραφεί περισσότερα από 5.100 κρούσματα. (RNZ) (Reuters)

## 15 Δεκεμβρίου
;Πόλεμος και επιθέσεις
*Σε επίθεση ισλαμιστών με ματσέτες στην πόλη Μπενί της Λαϊκής Δημοκρατίας του Κονγκό σκοτώνονται 22 πολίτες.(Reuters) (DW News)
*Σε βίαιες διαδηλώσεις στο Νέο Δελχί εναντίον της νέας νομοθεσίας για την ιθαγένεια, σκοτώνονται έξι άτομα. (Al Jazeera)

;Καταστροφές και δυστυχήματα
*Τουλάχιστον 10 άτομα πεθαίνουν σε πυρκαγιά που ξεσπά σε εργοστάσιο κατασκευής ανεμιστήρων στο Γκαζιπούρ του Μπανγκλαντές. (Reuters)
*Σεισμός μεγέθους 6,4 βαθμών της κλίμακας Ρίχτερ πλήττει τις Φιλιππίνες, με αποτέλεσμα να σκοτωθούν 7 άτομα. Το επίκεντρο της δόνησης ήταν σε απόσταση 61 χιλιομέτρων νοτιοδυτικά της Νταβάο στο νησί Μιντανάο.(euro2day.gr)(AP μέσω CBC News)
*Λεωφορείο που μεταφέρει 32 ινδουιστές προσκυνητές ξεφεύγει από την πορεία του σε κεντρικό δρόμο του Νεπάλ, με αποτέλεσμα να σκοτωθούν τουλάχιστον 14 άτομα. (Channel News Asia) 

;Πολιτική και εκλογές
*Σε ένα μη δεσμευτικό δημοψήφισμα στη Χιλή, που οργανώθηκε από την Ένωση Δήμων της χώρας, το 91% των ψηφοφόρων υποστηρίζει την πρόταση για νέο σύνταγμα και πάνω από το 70% τάσσονται υπέρ μιας πλήρως εκλεγμένης συντακτικής συνέλευσης, ώστε να το συντάξει. Τον Απρίλιο του 2020 πρόκειται να πραγματοποιηθεί και το επίσημο δημοψήφισμα. (''La Tercera'')

## 16 Δεκεμβρίου
;Νόμος και έγκλημα
*Στη διάρκεια σπάνιων διαδηλώσεων στο Καζακστάν συλλαμβάνονται δεκάδες ατόμων κατά τους εορτασμούς της Ημέρας της Ανεξαρτησίας. Οι διαδηλωτές απαιτούν πολιτικές μεταρρυθμίσεις και τον παραγκωνισμό της οικογένειας του πρώην προέδρου Νουρσουλτάν Ναζαρμπάγεφ από την πολιτική ζωή της χώρας. (Reuters)
*Η Ζάμπια νομιμοποιεί την παραγωγή και εξαγωγή της κάνναβης για οικονομικούς και φαρμακευτικούς σκοπούς, ωστόσο παραμένει εκτός νόμου η χρήση κάνναβης για διασκέδαση. (Reuters)

;Επιστήμη και τεχνολογία
*Το SpaceX εκτοξεύει με επιτυχία τους τηλεπικοινωνιακούς δορυφόρους JCSAT-18 και Kacific 1 με τον πύραυλο Falcon 9 Block 5 από τον Σταθμό της Πολεμικής Αεροπορίας στο Ακρωτήριο Κανάβεραλ. Οι εν λόγω δορυφόροι θα φέρουν διαδικτυακή πρόσβαση στα απομονωμένα νησιά του Ειρηνικού. (CNN)

## 17 Δεκεμβρίου

;Νόμος και έγκλημα
* Ο πρώην πρόεδρος του Πακιστάν Περβέζ Μουσάραφ καταδικάζεται ερήμην σε θάνατο για εσχάτη προδοσία με πλειοψηφία 2 προς 1.(CNN) (Reuters)

;Επιστήμη και τεχνολογία
*Καταγράφεται θερμοκρασία 47°C (116,6F) στην απομονωμένη πόλη Ουντναντάτα της Αυστραλίας. Πρόκειται για την θερμότερη θερμοκρασία που έχει καταγραφεί ποτέ στη χώρα, σύμφωνα με το Γραφείο Μετεωρολογίας. (Sky News)

## 18 Δεκεμβρίου
;Πόλεμος και επιθέσεις
*Η Μπόκο Χαράμ ανοίγει πυρ εναντίον αμάχων σε ψαροχώρι του Τσαντ, σκοτώνοντας 15 και τραυματίζοντας άλλους πέντε. Μετά την επίθεση αγνοούνται άλλα 13 άτομα. (Al Jazeera)

;Πολιτισμός και κουλτούρα
*Το βραβείο Ζαχάροφ για το 2019 απονέμεται στον Ουιγούρο οικονομολόγο  Ιλάμ Τότι, ο οποίος εκτίει ποινή ισόβιας κάθειρξης για την κριτική που άσκησε στην κινέζικη πολιτική. (Al Jazeera)

;Νόμος και έγκλημα
*Η Γερμανία απαγορεύει τη θεραπεία αλλαγής σεξουαλικού προσανατολισμού για αμφότερα τα διαφυλικά και ομόφυλόφιλα άτομα. Ο νόμος επεκτείνεται και για άτομα ηλικίας μεταξύ 16 και 18 ετών.(Deutsche Welle)
*Η Βουλή των Αντιπροσώπων των Ηνωμένων Πολιτειών αποφασίζει να καθαιρέσει τον Αμερικανό πρόεδρο Ντόναλντ Τραμπ για κατάχρηση εξουσίας και παρακώλυση του έργου του Κογκρέσου. Την τελική απόφαση για καθαίρεση του Τραμπ θα λάβει η Γερουσία. Ο Τραμπ γίνεται ο τρίτος πρόεδρος των ΗΠΑ που καθαιρείται από τη Βουλή. (''The New York Times'')

;Επιστήμη και τεχνολογία
*Εκτοξεύεται με επιτυχία από την Arianespace το διαστημικό τηλεσκόπιο της Ευρωπαϊκής Διαστημικής Υπηρεσίας CHEOPS από το Διαστημικό Κέντρο της Γουιάνας στην Γαλλική Γουιάνα. Το παρατηρητήριο θα ερευνήσει για εξωπλανήτες και θα μπορεί να μελετήσει τη σύνθεση και την εσωτερική δομή ενός εξωπλανήτη. Εκτοξεύεται επίσης ο δορυφόρος OPS-SAT ένας ESA CubeSat. (BBC)

## 19 Δεκεμβρίου
;Νόμος και έγκλημα
*Δύο άτομα σκοτώνονται και τέσσερα τραυματίζονται από πυροβολισμούς έξω από την Ρωσική Ομοσπονδιακή Υπηρεσία Ασφαλείας στην πλατεία Λουμπιάνκα της Μόσχας. Ο δράστης σκοτώνεται κι αυτός. (Reuters)

;Πολιτική και εκλογές
*Ο πρώην υπουργός Παιδείας Χασάν Ντιάμπ διορίζεται από το Κοινοβούλιο Πρωθυπουργός του Λιβάνου. Ο Πρόεδρος Μισέλ Αούν του δίνει εντολή για σχηματισμό κυβέρνησης. (Al Jazeera)

;Επιστήμη και τεχνολογία
*Επιστήμονες ανακαλύπτουν το αρχαιότερο γνωστό απολιθωμένο δάσος στον κόσμο σε λατομείο στο Κάιρο της πολιτείας της Νέας Υόρκης, ηλικίας 386 εκατομμυρίων ετών. (''The Guardian'')

## 20 Δεκεμβρίου

;Πολιτική και εκλογές
*Brexit
**Η  Βουλή των Κοινοτήτων του Ηνωμένου Βασιλείου ψηφίζει με ψήφους 358–234 να εγκρίνει τη συμφωνία της κυβέρνησης για την έξοδο από την ΕΕ στις 31 Ιανουαρίου 2020. Το νομοσχέδιο αναμένεται να λάβει την τελική έγκριση και από τη Βουλή των Λόρδων και αποκλείει την παράταση των εμπορικών συνομιλιών με την ΕΕ για τη χρονική περίοδο πέραν της 31ης Δεκεμβρίου 2020, γνωστή και ως "μεταβατική περίοδο". (BBC)

;Επιστήμη και τεχνολογία
*Ένας πύραυλος Atlas V N22 εκτοξεύει με επιτυχία το πρώτο διαστημικό σκάφος Boeing Starliner στη διάρκεια της αποστολής Boe-OFT. Όμως, παρουσιάζεται ένα πρόβλημα με τα καύσιμα και χρονική καθυστέρηση για την προγραμματισμένη συνάντηση του διαστημόπλοιου με τον Διεθνή Διαστημικό Σταθμό.
(NPR)

;Αθλητισμός
*Στην υδατοσφαίριση, η  κάτοχος του τίτλου εθνική νέων Ελλάδας νικά με 6-4 τη Σερβία και συνεχίζει να είναι πρωταθλήτρια κόσμου, καθώς κατακτά το παγκόσμιο πρωτάθλημα υδατοσφαίρισης νέων ανδρών. (in.gr)

## 21 Δεκεμβρίου
;Πόλεμος και επιθέσεις
*Σε βομβιστική επίθεση αυτοκτονίας με παγιδευμένο αυτοκίνητο στην Γκαλκάιο της Σομαλίας σκοτώνονται τουλάχιστον 7 πολίτες.
(Reuters)
*Οι γαλλικές δυνάμεις σκότωσαν 33 ισλαμιστές στο κεντρικό Μάλι νωρίτερα την ίδια ημέρα, ανακοινώνει από την Δυτική Αφρική ο Γάλλος πρόεδρος Εμμανουέλ Μακρόν. (''The Guardian'')

;Οικονομία
*Η Ρωσία και η Ουκρανία καταλήγουν σε μια νέα συμφωνία πέντε ετών για τη μεταφορά αερίου (AP)

;Καταστροφές και δυστυχήματα
*Από φωτιά σε συγκρότημα διαμερισμάτων στο Λας Βέγκας της Νεβάδα των ΗΠΑ πεθαίνουν έξι άτομα και τραυματίζονται άλλα 13.
(Associated Press)
*Από τη σύγκρουση λεωφορείου με φορτηγό κοντά στην Γκουαλάν της Γουατεμάλας σκοτώνονται τουλάχιστον 21 άτομα μεταξύ των οποίων και επτά παιδιά. (CNN)

## 22 Δεκεμβρίου

;Πόλεμος και επιθέσεις
*Κρίση στη Βενεζουέλα
**Σε επιδρομή κατά στρατιωτικών εγκαταστάσεων στην πολιτεία Μπολίβαρ της νότιας Βενεζουέλας σκοτώνεται ένας στρατιώτης και αφαιρούνται όπλα. Αργότερα τα όπλα ξαναβρίσκονται και συλλαμβάνονται ως ύποπτοι άτομα που έχουν διασυνδέσεις με την αντιπολίτευση. (Reuters)

;Νόμος και έγκλημα
*Σε επεισόδια που σημειώνονται στις φυλακές υψίστης ασφαλείας στην Ελ Πορβενίρ της Ατλάντιδα στην Ονδούρα σκοτώνονται τουλάχιστον 16 κρατούμενοι, σύμφωνα με τις ονδουρανές αρχές. Δύο ημέρες πριν σε άλλα επεισόδια είχαν πεθάνει 18 τρόφιμοι σε φυλακή της πόλης Τέλα. (AP)

;Πολιτική και εκλογές
*Αφγανικές προεδρικές εκλογές (2019)
**Ο κάτοχος της προεδρίας του Αφγανιστάν Ασράφ Γκανί κερδίζει τις προεδρικές εκλογές που διεξήχθησαν στις 28 Σεπτεμβρίου με μικρή πλειοψηφία ψήφων, σύμφωνα με τα αποτελέσματα που ανακοινώνονται με μεγάλη καθυστέρηση, βυθίζοντας τη χώρα σε πολιτική κρίση, με καταγγελίες για νοθεία.  (Reuters)
*Κροατικές προεδρικές εκλογές (2019)
**Στην Κροατία οι πολίτες ψηφίζουν στις προεδρικές εκλογές. (DW)

;Επιστήμη και τεχνολογία
*Η μη επανδρωμένη διαστημική κάψουλα CST-100 Starliner της Boeing εισέρχεται ξανά και με επιτυχία στην ατμόσφαιρα, και προσγειώνεται στο Νιού Μέξικο των ΗΠΑ, έπειτα από μια αποτυχημένη συνάντηση με τον Διεθνή Διαστημικό Σταθμό.(''The Guardian'')

## 23 Δεκεμβρίου
;Πόλεμος και επιθέσεις
*Διαδηλώσεις στο Ιράν το 2019:
**Ανώνυμοι κυβερνητικοί αξιωματούχοι του Ιράν ισχυρίστηκαν ότι ο αριθμός των νεκρών από τις πρόσφατες διώξεις διαδηλωτών από τις δυνάμεις ασφαλείας είναι 1.500. Οι ΗΠΑ επιβεβαιώνουν τις πληροφορίες, συμπεριλαμβανομένων και 400 γυναικών και δεκάδων εφήβων στους νεκρούς. (VOA)

;Οικονομία και επιχειρήσεις
*Κριμαϊκή Γέφυρα
**Εγκαινιάζεται η μεγαλύτερη σε μήκος γέφυρα στην Ευρώπη πάνω από τον πορθμό Κερτς που συνδέει τη Ρωσία και την Κριμαία. (AP)

;Νόμος και έγκλημα
*Δολοφονία του Τζαμάλ Κασόγκι
**Δικαστήριο της Σαουδικής Αραβίας καταδικάζει σε θάνατο πέντε άτομα για τη δολοφονία του δημοσιογράφου Τζαμάλ Κασόγκι το 2018. Άλλοι τρεις κατηγορούμενοι καταδικάζονται σε φυλάκιση 24 ετών συνολικά και άλλοι 3 αθωώνονται.(BBC)
**Η εκπρόσωπος των Ηνωμένων Εθνών για τις συνοπτικές εκτελέσεις, Ανιές Καγιαμάρ, περιγράφει την καταδίκη σαν "κοροϊδία" της δικαιοσύνης, καθώς ήταν, σύμφωνα με αυτήν, μια  "εξωδικαστική εκτέλεση για την οποία είναι υπεύθυνο το κράτος της Σαουδικής Αραβίας" και οι εγκέφαλοι της δολοφονίας είναι ελεύθεροι. (Al Jazeera)

;Πολιτική και εκλογές
*Πολιτική της Βοσνίας και Ερζεγοβίνης
**Εγκρίνεται από τη βοσνιακή συνέλευση η κυβέρνηση του πρωθυπουργού Ζόραν Τεγκέλτιγια, ο οποίος περιγράφει ως προτεραιότητά του την ένταξη της χώρας του στην Ευρωπαϊκή Ένωση. (Reuters)

## 24 Δεκεμβρίου
;Πόλεμος και επιθέσεις
*Εμφύλιος πόλεμος της Συρίας
**Ο συριακός στρατός συνεχίζει την επίθεσή του στο κυβερνείο Ιντλίμπ. (Channel News Asia) 
**Σύμφωνα με πολεμικό παρατηρητή, οκτώ άτομα - μεταξύ των οποίων και πέντε παιδιά - σκοτώθηκαν σε επίθεση με πύραυλο που έπληξε ένα σχολείο στην πόλη Τζόμπας της επαρχίας Ιντλίμπ. Οι ακτιβιστές της αντιπολίτευσης κατηγορούν τη Ρωσία για την επίθεση. (Al Jazeera)
*Σε επίθεση τζιχαντιστών που σημειώνεται στην πόλη Αρμπίντα της επαρχίας Σουμ της Μπουρκίνα Φάσο σκοτώνονται 35 πολίτες και άλλοι έξι τραυματίζονται.Επίσης, πλήττεται η στρατιωτική βάση της πόλης, με απολογισμό 7 νεκρούς στρατιώτες και 7 τζιχαντιστές νεκρούς. (BBC)

;Καταστροφές και δυστυχήματα
*Από βουτιά λεωφορείου σε χαράδρα στην Νότια Σουμάτρα της Ινδονησίας, σκοτώνονται τουλάχιστον 25 άτομα. (Sky News)

;Διεθνείς σχέσεις
*Οι ΗΠΑ ανακαλούν τον πρεσβευτή τους από τη Ζάμπια έπειτα από την διαφωνία για την καταδίκη σε φυλάκιση αντρών για συναινετικές ομοφυλοφιλικές πράξεις. Ο πρόεδρος της Ζάμπια Έντγκαρ Λούνγκου κήρυξε ανεπιθύμητο πρόσωπο τον πρεσβευτή Ντανιέλ Λιούις Φουτ, ο οποίος άσκησε κριτική στην απόφαση που καταδίκασε τους άντρες. (BBC)

## 25 Δεκεμβρίου

;Καταστροφές
*Ο τυφώνας Φανφόν πλήττει τις Φιλιππίνες, με απολογισμό τουλάχιστον 28 νεκρούς και μεγάλες καταστροφές. (in.gr)

;Νόμος και έγκλημα
*Συλλαμβάνεται το μέλος της ιαπωνικής Εθνικής Δίαιτας Τσουκάσα Ακιμότο από το κυβερνών Φιλελεύθερο Δημοκρατικό Κόμμα για φερόμενη αποδοχή 3 εκατ. γεν σε μίζες από κινέζικη εταιρεία, προκειμένου να κτίσει ένα καζίνο στη χώρα. (Reuters)

;Πολιτική και εκλογές
*Ο συνασπισμός της αντιπολίτευσης του Ιράκ Συμμαχία Φατάχ διορίζει τον κυβερνήτη της Βασόρας Ασάαντ Αλ Εϊντανί ως διάδοχο του πρωθυπουργού Αντίλ Αμπντούλ Μαχντί. Οι διαδηλωτές απορρίπτουν το διορισμό. (Al Jazeera)

## 26 Δεκεμβρίου
;Πόλεμος και επιθέσεις
*Ο πρόεδρος Ρετζέπ Ταγίπ Ερντογάν ανακοινώνει ότι θα στείλει στρατεύματα στη Λιβύη προκειμένου να βοηθήσει την διεθνώς αναγνωρισμένη κυβέρνηση της Τρίπολης, ανταποκρινόμενος σε έκκληση για βοήθεια.(Al Jazeera)  
*Σκοτώνονται 14 στρατιώτες του Νίγηρα σε ενέδρα ενόπλων στην περιφέρεια Τιγιαμπερί του Νίγηρα. (France24)

;Νόμος και έγκλημα
* Εκτελείται με απαγχονισμό στην Ιαπωνία ένας Κινέζος για τον φόνο 4 ατόμων. (Reuters) (BBC)
*Με διαταγή του Συνταγματικού Δικαστηρίου της Τουρκίας αίρεται αμέσως ο αποκλεισμός της Wikipedia στη χώρα, ως παραβίαση της ελευθερίας έκφρασης.  (''The Guardian'')

;Πολιτική και εκλογές
*Ο πρόεδρος του Ιράκ Μπαρχάμ Σαλίχ απορρίπτει την επιλογή του Ασάαντ Αλ Εϊντανί για τη θέση του πρωθυπουργού επειδή και οι διαδηλωτές δεν τον υποστηρίζουν, επικαλούμενοι τις σχέσεις του με φιλοϊρανικά πολιτικά κόμματα, και ο ίδιος ο πρόεδρος απειλεί να παραιτηθεί. (Al Jazeera)

## 27 Δεκεμβρίου
;Καταστροφές και δυστυχήματα
*Από την συντριβή επιβατικού αεροσκάφους τύπου Fokker-100 της Bek Air στο Καζακστάν σκοτώνονται 12 επιβάτες και άλλοι 54 τραυματίζονται. (in.gr)

;Τέχνες και κουλτούρα
*Η ολλανδική κυβέρνηση ανακοινώνει ότι θα σταματήσει να χρησιμοποιεί επίσημα το όνομα "Ολλανδία" από τον Ιανουάριο του 2020, προκειμένου η χώρα να αναφέρεται μόνο με την επίσημη ονομασία της, Κάτω Χώρες. (The Independent)
*Η Ρωσική Ορθόδοξη Εκκλησία διακόπτει τους δεσμούς με την Ελληνική Ορθόδοξη Εκκλησία της Αλεξάνδρειας αναφορικά με την αναγνώριση της  Ορθόδοξης Εκκλησίας της Ουκρανίας από την πρώτη. (New York Times)

## 28 Δεκεμβρίου
;Πόλεμος και επιθέσεις
*Εμφύλιος πόλεμος της Σομαλίας
**Σε βομβιστική επίθεση αυτοκτονίας με παγιδευμένο φορτηγό στη Μογκαντίσου σκοτώνονται τουλάχιστον 79 άτομα και 149 τραυματίζονται. (AFP) , (Reuters) 
*Στην Κίνα με απόφαση του Λαϊκού Κογκρέσου καταργούνται τα καταναγκαστικά έργα για την τιμωρία των εργαζομένων στο αρχαιότερο επάγγελμα του κόσμου όμως δηλώνεται ότι η πορνεία παραμένει παράνομη στη χώρα. (Reuters)

;Καταστροφές και δυστυχήματα
*Από τη συντριβή αεροπλάνου κοντά σε υπεραγορά της Walmart στην πόλη ΛαΦαγιέτ στη Λουιζιάνα των ΗΠΑ σκοτώνονται πέντε άτομα και τραυματίζονται τρία στο έδαφος. (BBC)

;Πολιτική και εκλογές
*Στην Αλγερία ο πρόεδρος Αμπντελματζίντ Τεμπούν διορίζει πρωθυπουργό τον πρώην καθηγητή του Πανεπιστημίου του Αλγερίου Αμπντελαζίζ Τζεράντ. (Reuters)

## 29 Δεκεμβρίου
;Πόλεμος και επιθέσεις
*Πόλεμος στο Ντόνμπας
**Η κυβέρνηση της Ουκρανίας και οι αυτονομιστές αντάρτες ανταλλάσσουν κρατουμένους σύμφωνα με τα συμφωνηθέντα στη διάρκεια των πρόσφατων ειρηνευτικών συνομιλιών στο Παρίσι. (NBC)

;Φύση
*Ο γηραιότερος ρινόκερος στον κόσμο, η Φάουστα, πεθαίνει στην Τανζανία σε ηλικία 57 ετών. (BBC)

;Καταστροφές
*Στο Μπανγκλαντές ανακοινώνεται ότι τουλάχιστον 50 άτομα έχουν πεθάνει από το κρύο από τα μέσα Δεκεμβρίου. Το κύμα ψύχους συνεχίζει να σαρώνει τη χώρα. (Thomson Reuters μέσω CBC)

;Υγεία και περιβάλλον
*Η κυβέρνηση των Σαμόα αίρει την κατάσταση έκτακτης ανάγκης έπειτα από 6 εβδομάδες, καθώς οι θάνατοι και οι μολύνσεις από ιλαρά έχουν παρουσιάσει μείωση λόγω της εκστρατείας για μαζικούς εμβολιασμούς. (Al Jazeera)

;Πολιτική και εκλογές
*Προεδρικές εκλογές της Γουινέας-Μπισάου (2019)
**Οι πολίτες στη Γουινέα-Μπισάου προσέρχονται στις κάλπες για τον δεύτερο γύρο των προεδρικών εκλογών.(Reuters)

## 30 Δεκεμβρίου
;Πόλεμος και επιθέσεις
*Η οργάνωση Αλ Σεμπάμπ, που είναι σύμμαχος της Αλ Κάιντα, αναλαμβάνει την ευθύνη για την τρομοκρατική επίθεση  στο Μογκαντίσου, πρωτεύουσα της Σομαλίας, που είχε ως απολογισμό γύρω στους 90 νεκρούς. (Reuters)
*Σε επίθεση ισλαμιστών με ματσέτες σκοτώνονται 28 άτομα στη Λαϊκή Δημοκρατία του Κονγκό. (Al Jazeera)

;Καταστροφές
*Η καταιγίδα Ζηνοβία πλήττει την Ελλάδα και προξενεί καταστροφές και προβλήματα στη συγκοινωνία. Στις Πλαταιές πεθαίνει από αναθυμιάσεις ένας ηλικιωμένος.(euro2day.gr)

## 31 Δεκεμβρίου
;Νόμος και έγκλημα
*Κατηγορείται επίσημα ο πρώην στρατηγός των Σερβοβοσνίων Μίλομιρ Σάβσιτς για τον ρόλο του στο σχεδιασμό της Σφαγής της Σρεμπρένιτσα. (Reuters)

12